Diari Oficial de la Generalitat Valenciana


Sumari del DOGV 5119, del 21-10-2005 (2005/11282)

RESOLUCIÓ de 14 d'octubre del 2005, de la Direcció General d'Administració Autonòmica, per la qual s'adjudiquen les destinacions als participants en el concurs de mèrits núm. 64/2004, per a la provisió de llocs de treball de naturalesa funcionarial, sector general, grup D.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5119

Data del DOGV
:   21-10-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/11670


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 14 d'octubre del 2005, de la Direcció General d'Administració Autonòmica, per la qual s'adjudiquen les destinacions als participants en el concurs de mèrits núm. 64/2004, per a la provisió de llocs de treball de naturalesa funcionarial, sector general, grup D. [2005/11995]
  
Per Resolució de data 15 de novembre de 2004, de la Direcció General d'Administració Autonòmica, publicada en el DOGV núm. 4.887, de data 19 de novembre de 2004, es va convocar el concurs de mèrits núm. 64/2004, per a la provisió de llocs de treball de naturalesa funcionarial, sector administració general, grup D.
  
Per resolució de 3 de maig de 2005, de la Direcció General d'Administració Autonòmica, publicada en el DOGV núm. 5.003, d'11 de maig de 2005, es va ampliar en sis mesos el termini de resolució del concurs de mèrits susdit.
  
Vistos els escrits de renúncia formulats pels participants que han obtingut un altre lloc en les convocatòries 6/2000 i 7/2000, d'accés al grup C, sector administració general, torn de promoció interna, mitjançant la conversió directa de places.
  
Finalitzada l'avaluació dels mèrits dels concursants i la resta de tràmits d'execució de la convocatòria, la Comissió de Valoració formula en data 14 d'octubre de 2005, la proposta definitiva d'adjudicació.
  
En conseqüència, fent ús de les competències atribuïdes per l'art. 15 del Decret 181/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Fer públiques les puntuacions obtingudes pels participants en el concurs de mèrits núm. 64/2004 i adjudicar amb destinació definitiva els llocs de treball relacionats en l'annex I de la present resolució.
  
Segon
  
Declarar deserts els llocs que no han resultat adjudicats en el present concurs.
  
Tercer. Cessament i preses de possessió
  
Cessament
  
El personal que ocupa un lloc de treball i ha obtingut destinació en el present concurs, cessarà d'ofici el dia 31 d'octubre de 2005.
  
Igualment, cessarà d'ofici el 31 d'octubre de 2005 el personal que ocupe un lloc de treball adjudicat en esta convocatòria.
  
Preses de possessió
  
L'acte de presa de possessió, al qual queda convocat tot el personal relacionat en l'annex I, tindrà lloc el dia 2 de novembre de 2005, a les 09,00 hores, a les seus següents, segons la província en què hagen obtingut destinació:
  
a) Direcció Territorial de la Conselleria de Justícia i Administracions Públiques a Alacant, Rambla Méndez Nuñez, 41 (TORRE GENERALITAT) 03469 Alacant.
  
b) Direcció Territorial de la Conselleria de Justícia i Administracions Públiques a Castelló, C/ Major, 78, 12316 Castelló de la Plana.
  
c) Conselleria de Cultura, Educació i Esport, Saló de Juntes, Av. Campanar 32, 46260 València.
  
Els efectes administratius i econòmics de la presa de possessió seran de data 1 de novembre de 2005.
  
Quart. Recursos
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar de l'endemà al de la publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar de l'endemà al de la publicació de la present resolució.